Atrå

Atrå er en bygd i Tinn kommune i Telemark med omkring 300 innbyggere. Bygda ligger ved nordre enden av Tinnsjøen, der Gjøystdal og Gausetdalen møtes. Elven Gøyst renner gjennom bygda før den munner ut i Gjøystoset i Tinnsjøen.

Atrå har fra gammelt av vært kirkebygd. Den nåværende Atrå kirke ble innviet i 1836, som erstatning for den gamle stavkirken som ble bygget omkring 1180, men ble etterhvert i så dårlig stand at den ble revet i 1833. Portalen av kirken står nå utstilt på Historisk museum i Oslo. 

Idag har Atrå barnehage, barne- og ungdomsskole, idrettshallen Atråhallen og dagligvareforretning. Avstanden til kommunesenteret Rjukan er 25 km.

Attraksjoner 
Steder som kan være verdt et besøk i Atrå er:
 Røyslandsbergo (badeplass)
 Rikulvhella
 Tinn Håndverkssenter
 Restene av den gamle stavkirken, lagret i den nye kirken.
 Cirkus Sibylla

Eksterne lenker 
 

Bosetninger i Tinn